Ushobora kwibaza uti Don Moen ni muntu ki?
Uyu mugabo ni umuramyi uturuka ku mugabane wa Amerika, akaba umuririmbyi ukunze kugaragaza ubuhanga bwe iyo abikora. Izina rye ry'ukuri ni Donald James
Doen Moen ni umukristo, yavutse ku italiki ya 29/6/1950, akaba afite ubwenegihugu bw'Amerika.Doen Moen yashakanye na Laura Moen mu mwaka wa 1973, bakaba bafitanye abana batanu.
Uyu mugabo kandi ni umwanditsi w'indirimbo, akaba yaranditse indirimbo nyinshi cyane, ni umuyobozi mwiza cyane mubihe byo kuramya Imana. Don Moen amaze kuzenguruka hafi imigabane yose y'isi uretse Antarctica. Indirimbo ze zikaba zarakunzwe n'abantu b'ingeri zitandukanye hirya no hino kuisi.
Yakoze imizingo y'indirimbo (alubumu) nyinshi, ubusanzwe akaba ari umu Producer (umuntu utunganya indirimbo muri studio) mwiza kuko amaze gutunganya izirenga ibihumbi.
Doen Moen yabonye ibihembo bitandukanye kubera indirimbo ze zagiye zikundwa.
Dore zimwe mu ndirimbo z'uyumugabo zakunzwe cyane,
God Will Make a Way
Thank You Lord
God Is Good All the Time
Here We Are
Give Thanks
Uyu Don kandi yagiye yitabira ibitaramo mu bihugu bitandukanye, aha twavuga mo nka Ghana, Afurika y'epfo, Singapore, Philippines, Korea y'amajyepfo, Brazil, Canada, Australia, mu bwongereza, mu Bushinwa, Malaysia, Indonesia, mu buyapani, Guatemala, n'ahandi henshi hatandukanye.
Don kandi yarirrimbanye n'abandi baririmbyi nka Chris Tomlin, Twila Paris, Sara Groves and Paul Baloche.
Kuri ubu Don Moen ni Peresida w'uruganda rutunganya indirimbo arirwo (Don Moen Production) ruri i Nashville, akaba ari naho atuye we n'umufasha we Laura n'abana be batanu.
2,192 total views, 22 views today